# אוונגליזם

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה הסיבה לכך: כתוב כהרצאה ולא כערך. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

האוונגליזם הוא זרם בדת הנוצרית אשר נולד באירופה של המאה ה-18. הזרם התגבש בתחילה בשכבות הנמוכות בחברה ונשא אופי של דרשות אקסטטיות ו"לידה מחדש". עם התבססותו במעמדות הביניים אבדו אלמנטים אלו.

הדגשים העיקריים של תנועה זו הן המרה אישית, אדיקות אישית ולימוד הביביליה, מוסריות ציבורית שכללה הימנעות משתיה ו"ערכי המשפחה", חוסר הדגשה של הפורמליזם בפולחן ובדוקטרינה, תפקיד חשוב יותר למאמינים הרגילים (כולל נשים) בפולחן, אוונגליזם ולימוד, ושיתוף פעולה בדברים אלה בין כל הכתות.

האוונגליסטים רואים בגאולת ישראל נדבך מרכזי בביאתו המחודשת של ישו, ולכן הם מעודדים אותה ותורמים לה כספים.

## [עריכה] עקרונות אוונגליסטים

‏1. הפרטה של הדת והדגשת הפרט- דחיית התערבות הממסד דתי, יצירת קשר ישיר בין הפרט לאל ללא צורך ‏בהכשרה דתית תאולוגית. מכאן קסם הזרם האוונגליסטי לנשים, משום שהאוניברסיטאות הדתיות היו סגורות בפניהן.‏

‏2. קריאת כתבי הקודש- ללא צורך בתיווך של כהני דת הפרט קורא ומפרש בעצמו את כתבי הקודש. מכאן בא שמו של הזרם. "אוונגליונים"- הכרכים העיקריים בברית החדשה. ‏

‏3. תחושת החטא- הקשר לאל מתחיל בהכרה האישית כי אתה חוטא. המאבק בחטא הוא עניין יומיומי שיש ‏לדווח עליו. משום שאין קשר לממסד, הוידוי הוא ליומן האישי. המטרה היא להפוך לנוצרי אמיתי (בניגוד ‏לנוצרי פורמלי שרק משתתף בטקסים), לראות את האור, ולעבור ‏Conversion‏.‏ לדוגמה- גלדסטון, ראש הממשלה הליברלי של אנגליה- כל המשפחה מנהלים יומנים וקוראים אחד ‏לשני. כשהדברים הופכים בעייתיים מאוד הוא כותב ביוונית. מציין- "איני אלא תולעת בפני האל".‏

כל העקרונות הללו התקיימו ברפורמציה של המאה ה 16, הובילו לניתוק מרומא ולייסוד כנסיות פרוטסטנטיות, אך בניגוד לכך האוונגליזם הציע "עסקת חבילה" של אורחות חיים, של סגנון, ושל פעילות:

1. הדגשת חשיבות הבית (אחראי למרכזיות הבית באידיאולוגיה של מעמדות הביניים)- פולחן הביתיות מדגיש את חשיבות הבית במיוחד בעולם חומרי, קפיטליסטי.‏

‏2. זהות נוצרית כבסיס דרישות חברתיות ופוליטיות- ‏תחושת שליחות, רצון לצאת ולשנות את העולם המתבטא בקמפיינים פוליטיים וחברתיים שונים. (כגון התנועה לביטול העבדות, תנועה למלחמה בשימוש באלכוהול וביצרניו, והתנועה לביטול חוקיות הזנות. ‏ ‏

‏3. סגנון חיים אלטרנטיבי מאופק-‏ האוונגליזם ראה בצורות הבידור מהמאה ה 18 (תיאטרון, קונצרט, אופרה, קריאת הרומן) דברים משחיתים.‏ •תרבות אלטרנטיבית- סגנון לבוש מאופק, הליכה למטיפים, קריאת טקסטים אוונגליסטים, ‏לוח שנה שונה מהאריסטוקרטי (במאי הם מפגינים נגד ההתכנסויות הראוותניות האריסטוקרטיות).‏

## [עריכה] גבריות אוונגליסטית

מכיוון שהתנועה הבדילה עצמה מהאריסטוקרטיה, נקבעו פרקטיקות גבריות הפוכות מאלו האריסטוקרטיות.‏ הגבר האריסטוקרט האולטימטיבי הוא מלך המתאפיין באון רב והחזקת פילגשים. האתוס הגברי האריסטוקרטי היה של לחימה והגנה על כבוד (הדו קרב, לדוגמה, הוא מוסד אריסטוקרטי מובהק). הגבר האוונגליסט לעומתו נדרש להיות איש משפחה ובית. הוא מחויב בטוהר מיני לאשתו כפי שהיא מחויבת לו. האתוס הגברי האוונגליסטי הוא אתוס העבודה (שושלת אוונגליסטית ידועה, לדוגמה, היא של יצרני השוקולד קדבורי).

## [עריכה] נשיות אוונגליסטית

הנצרות מראשיתה מתאפיינת ביחס שלילי באופן כללי למין ומיניות. עדיף להתנזר, והנישואים הנוצריים הם הרע במיעוטו.‏ המודל הנשי הבסיסי הוא זה של חווה, כאשר גופה הנשי אחראי על החטא הקדמון, מיניותה יצרה חטא שרובץ על האנושות כולה. ‏המודל האלטרנטיבי הקתולי הוא זה של מריה הקדושה, אישה בעלת גוף שאיננו קשור למיניות, בתוליה הם המקור לכוח ועוצמה מאגית.‏ הכנסייה הפרוטסטנטית יצרה בעיה עבור נשים. זו סילקה את פולחן הקדושים, המנזרים והכרח הפרישות לאנשי הדת, ויחד עם זאת נעלם מודל נשי ‏‏"טהור". נשים דתיות נותרו מקושרות אך ורק לחטא הקדמון. ‏ התנועה האוונגליסטית ביצעה מהפך בתפיסת נשים ומיניות. הדימוי הנשי עבר דה סקסואליזציה, נטען כי האישה כיפרה בחרטה על החטא הקדמון, ולכן אינה מינית אלא אם משפחה ‏טהורה. מכאן לאישה עליונות מוסרית על הגברים. ‏ הדגש על עליונות מוסרית של נשים הפך אותן לפעילות מאוד במאה ה 19‏‎:‎ • תהליך ה‏"פמיניזציה של הדת"- נשים הפכו לממונות המוסר החברתי, לפעילות בקהילות הדתיות.‏ • פעילות פילנתרופית וולנטרית (אשת המעמד הבינוני לא תעבוד בשכר)- נטילת תפקידי המדינה ‏בתחום אזרחי, בסוגיות סוציאליות. סוציולוגים מדברים על 2 מדינות- אחת בירוקרטית של שלטון ‏ריכוזי, והשנייה של אגודות פילנתרופיות שמטפלות בכל, מאלכוהול וזנות ועד חינוך ותברואה.‏ • פעילות פוליטית- כמו התנועה לביטול העבדות או התנועה לביטול חוקיות הזנות.‏

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%A0%D7%92%D7%9C%D7%99%D7%96%D7%9D.html

קטגוריות: ויקיפדיה: ערכים הדורשים שכתוב | נצרות: זרמים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English